Document ID: 32010D0160
Publication Date: 2010-03-17

Content:
DEĊIŻJONI TAL-KUMMISSJONI
tas-17 ta’ Marzu 2010
li temenda d-Deċiżjoni 2005/176/KE li twaqqaf l-għamla kkodifikata u l-kodiċi għan-notifika ta’ mard tal-annimali skont id-Direttiva tal-Kunsill 82/894/KEE
(notifikata bid-dokument numru C(2010) 1585)
(Test b’relevanza għaż-ŻEE)
(2010/160/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 82/894/KEE tal-21 ta’ Diċembru 1982 dwar in-notifika ta’ mard tal-annimali fil-Komunità (1) u b’mod partikolari l-Artikolu 5(1) tagħha,
Billi:
(1)
Id-Direttiva 82/894/KEE tikkonċerna n-notifiki ta’ tifqigħat ta’ mard tal-annimali elenkati fl-Anness I tagħha.
(2)
Id-Deċiżjoni tal-Kummissjoni 2005/176/KE (2) tistipula l-forma kkodifikata u l-kodiċi għan-notifika ta’ mard tal-annimali skont id-Direttiva 82/894/KEE. L-Annessi X/09 u X/11 ta’ dik id-Deċiżjoni jelenkaw il-kodiċi għar-reġjuni veterinarji fid-Danimarka u fi Spanja, rispettivament.
(3)
Id-Danimarka u Spanja għamlu modifiki fl-ismijiet u l-konfini tar-reġjuni veterinarji tagħhom. L-aġġustament ta’ dawn ir-reġjuni jaffettwa s-Sistema ta’ Notifika tal-Mard tal-Annimali. Ir-reġjuni l-ġodda għandhom għalhekk jissostitwixxu dawk li bħalissa huma elenkati f’dik is-sistema. Huwa għalhekk xieraq li l-Annessi X/09 u X/11 tad-Deċiżjoni 2005/176/KE jiġu emendati skont dan.
(4)
Id-Deċiżjoni 2005/176/KE għandha għaldaqstant tiġi emendata skont dan.
(5)
Biex titħares il-kunfidenzjalità tat-tagħrif trażmess, l-Annessi ma’ din id-Deċiżjoni ma għandhomx jiġu ppubblikati f’Il-Ġurnal Uffiċjali tal-Unjoni Ewropea.
(6)
Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
Id-Deċiżjoni 2005/176/KE hija emendata kif ġej:
(1)
L-Anness X/09 jinbidel bit-test li hemm fl-Anness I ta’ din id-Deċiżjoni.
(2)
L-Anness X/11 jinbidel bit-test li hemm fl-Anness II ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, is-17 ta’ Marzu 2010.

Metadata:
Eurovoc Level 1 Categories: 100150
100156
Eurovoc Level 2 Categories: 100222
100250
100245
Eurovoc Level 3 Categories: 2442
1422
5877
All Eurovoc Categories: 1598
1755
4359
616